FUQ IX- XARABANK TAL- INTELLIĠENTI Waqt in- noti aristokratiċi tal- lira ħsiebi f' Dante mill- ġdid jibni l- Infern ħa jiġbor fih mustaċċuni u faqmija b' nuċċalijiet qiegħ ta' flixkun xuxa griża bajdanija tbissim falz u ċapċip imqanżaħ tikmix jiddendel , jiddendel bil- mija u l- poża id- jo - sin - kra - ti - ka mhemmx lok għal boqqa arja friska . Hemm hu dirgħajh imsallba fuq żaqqu ifinġi interess quddiem serbut kliem jiżen aktar mill- ilma tqil sieq fuq sieq jiżżerżaq bl- lajma minn fuq il- magħqad jogħrok nagħsu b' sebgħu kallu bejn waqt u ieħor , ifarfar il- brija jirranġa n- nuċċali jitniegħes fuq imnieħru jivvibra riġlu x- xellugija b' rabja ta' kelb geddumu jserraħ fuq ponn il- leminija iħokk il- leħja sa jinbarax u jistrieħ wara li jerħi koċċ arja ħażina u l- " għall- erwieħ " siekta , aħħarija . Fuq kollox sħana toqtol u l- bosta jitlewmu biex ma jinbelgħux minn titwibhom . Ħa niġbdu r- ritratti ħa nibqgħu niftakru meta faqqgħu fil- jiem li ġejjin meta nittieklu mill- katarretti . Waqt in- noti aristokratiċi tal- lira ħsiebi f' Dante mill- ġdid jibni l- Infern ħa jiġbor fih burdell qħab intelliġenti ħarsithom vleġġa , jirremettu l- kumplimenti . F' moħħi tqil briksa tas- siment imħaffra minn ġewwa jirbumbjaw l- ilħna ta' Sponge Bob , Ricky Sprocket il- twerżiq bla sugu t' I Carley , l- avventuri ta' Dora u l- bawxati nostalġiċi ta' Pippi Calzelunghe . warrabt bla ma ridt l- aħbarijiet tar- Rai u l- BBC , tal- iSky u l- NBC u ġarrabt bla ma ridt il- bla bla Malta fix- xifer jew Malta ġenna tal- art ? X' aħna sbieħ min jaf jarana minn dal- wied tad- daħq erfagħna jiġri x' jiġri lkoll belhana u mil- loppju qatt xebgħana Pulċinella ieqaf magħna . Nagħfas il- buttuna biex nirrifletti mal- programmi tar- riċetti , qliezet ta' taħt u riċipetti nieħu nifs daqt nirremetti tal- patata u ċ- ċikkulata Ħasel idu mill- ġdid Pilatu poplu Malti ċippitatu . . . Din il- qagħda nazzjonali bis- servizzi professjonali qaddisin martri murtali żomm imqajjem sal- finali u nistaqsi lili nnifsi liema huma l- iktar banali il- kartuns stupidi tat- tielet millennju jew it- tbissim falz tal- irjus ippopotami ? Minn dan kollu liema nippreferi l- animazzjoni kkulurita l- jum kollu tipnotizzani jew l- aħbarijiet mil- lewn griż u iswed ta' stejjer imdemmija , t' umanità bla mistħija , wild l- ipokrisija ? X' aħna sbieħ min jaf jarana minn dal- wied tad- daħq erfagħna jiġri x' jiġri lkoll belhana u mil- loppju qatt xebgħana Pulċinella ieqaf magħna . Nagħfas il- buttuna biex nirrifletti mal- programmi tar- riċetti , qliezet ta' taħt u riċipetti nieħu nifs daqt nirremetti tal- patata u ċ- ċikkulata Ħasel idu mill- ġdid Pilatu poplu Malti ċippitatu . . . Ninħakem għal waqtiet twal minn ħoss żarżira jobroxli l- menti minn ġewwa ninqata' mill- arja mniġġsa madwari minn ħuti lsiera tad- dnewwa nistaqsi x' għamlna bis- sewwa !